রোকেয়া সুলতানার ইনভিজিবল সিটিজের ক্ষেত্রে এটি সত্যি হয়ে উঠেছে। দর্শকের মনে তা সেনসেশনাল অনুভূতির জন্ম দিতে সমর্থ হয়েছে। প্রদর্শনীতে স্থান পাওয়া চিত্রকর্মগুলোর ছিল এক উজ্জ্বল স্বাচ্ছন্দ্যময় চলিষ্ণু বর্ণচ্ছটা। কোনো-কোনো চিত্রে ভাসমান যে-ফর্ম ব্যবহার করা হয়েছে তা যেন অপ্রতিনিধিত্বমূলক শিল্পকে প্রতিনিধিত্বমূলকের সঙ্গে একীভূত করার পরিণতিকে চ্যালেঞ্জ ছুড়ে দিয়েছে। কোনো-কোনো পৃষ্ঠতলে ঘন সতেজ রঞ্জক ব্যবহৃত হয়েছে। কেন্দ্রাভিমুখ স্তরগুলোর দৃশ্যমানতা মানব অস্তিত্ব, সত্তা ও শিল্পের প্রকৃতির রহস্যময়তা নিয়ে উপস্থিত হয়েছে। রোকেয়া সুলতানার এই প্রদর্শনীর পেইন্টিংগুলো রোমান্টিক স্পিরিটের। তা যেন জীবন ও ভালোবাসার চলমান গল্পেরই বর্ণনা দিয়ে চলেছে। শিল্পী আবেগকে শিল্পকর্ম হিসেবে রূপ দিতে দক্ষতার সঙ্গে টেম্পেরা ব্যবহার করেছেন। বৈশিষ্ট্য ও কৌশলগত দিক থেকে টেম্পেরায় স্তর ব্যবহার অপরিহার্য। এক্ষেত্রে রোকেয়াকে খুবই সাবলীল ও সিদ্ধহস্ত মনে হয়েছে।